Leivann

Leivann (også skrevet Leivannet) er en innsjø i Kragerø kommune i Vestfold og Telemark og Risør kommune i Agder. Den har et areal på 1,31 km² og strekker seg rundt 5 kilometer nord-sør på tvers av Levangshalvøya. I tillegg strekker en 3 kilometer lang og meget smal arm kalt Lonene seg mot vest.

Sjøen har utløp mot sør til Leivasselva. Det naturlige utløpet lå ved Galtebrua, øst for gården Bredal. Men etter at det rundt 1912 ble bygget en demning i Leivasselva ved Nålen, like før munningen i havet, er mesteparten av elveløpet i dag i praksis en del av Leivann. Demningen ble forsterket og modernisert i 1996. Den forsynte et settefiskanlegg, og det sto tidligere også ei gammel mølle her.

I forbindelse med etablering av et nytt settefiskanlegg ble det i 2017 gitt konsesjon for uttak av vann fra elva på inntil 200 liter/sekund, samt til regulering av Leivann mellom kote 5,7 og 5,25.

Leivann er, sammen med Skarvann i vest og Eidsvann i nord, et populært område for kano- og kajakkpadling.

Referanser 

Innsjøer i Kragerø
Innsjøer i Risør